Document ID: 31981L0576

31981L0576
L 209/32
SLUŽBENI LIST EUROPSKE UNIJE
DIREKTIVA VIJEĆA
od 20. srpnja 1981.
o izmjeni Direktive Vijeća 77/541/EEZ o usklađivanju zakonodavstava država članica u odnosu na sigurnosne pojaseve i sustave za držanje putnika u motornim vozilima
(81/576/EEZ)
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 100.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
uzimajući u obzir mišljenje Gospodarskog i socijalnog odbora (3),
budući da Direktiva Vijeća 77/541/EEZ od 28. lipnja 1977. o usklađivanju zakonodavstava država članica u odnosu na sigurnosne pojaseve i sustave za držanje putnika u motornim vozilima (4) utvrđuje, među ostalim, u Prilogu I., zahtjeve o ugradnji sigurnosnih pojaseva i sustava za držanje u vozilima kategorije M1 kako je određeno u Prilogu I. Direktivi Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (5), kako je zadnje izmijenjena Direktivom 80/1267/EEZ (6);
budući da će u interesu sigurnosti prometa na cestama biti propisana obvezna ugradnja sigurnosnih pojaseva i sustava za držanje putnika u skladu s Direktivom 77/541/EEZ za vozila određenih M i N kategorija, te dopuštena i poticana i za vozila drugih M i N kategorija, proširenjem područja primjene te Direktive; budući da je takvo proširenje omogućeno tehničkim napretkom u izgradnji motornih vozila;
budući da je zbog toga potrebno izmijeniti Direktivu 77/541/EEZ;
budući da izmjena navedene Direktive znači prilagođavanje tehničkom napretku određenih zahtjeva iz Priloga Direktivi 77/541/EEZ; budući da se početak stupanja na snagu odredbi te Direktive treba podudarati s početkom stupanja na snagu odredbi koje će, nakon donošenja te Direktive, biti usvojene zbog prilagođavanja tehničkom napretku zahtjeva iz Priloga Direktivi 77/541/EEZ,
DONIJELO JE OVU DIREKTIVU:
Članak 1.
Direktiva 77/541/EEZ mijenja se kako slijedi:
1.
Članak 9. zamjenjuje se sljedećim:
„Članak 9.
U smislu ove Direktive, „vozilo” je svako motorno vozilo kategorije M i N kako je definirano u Prilogu I. Direktivi 70/156/EEZ namijenjeno uporabi na cesti, koje ima najmanje četiri kotača i najveću konstrukcijski određenu brzinu veću od 25 km/h.”
2.
U Prilogu I.:
(a)
Točka 3.1. zamjenjuje se sljedećim:
„3.1. Oprema vozila
Svako vozilo na koje se odnosi članak 9., kategorije M1 ili N1, ili kategorije M2 (osim vozila čija je najveća dopuštena masa veća od 3 500 kg i vozila s mjestima posebno izvedenima za stajaće putnike) mora biti opremljeno sigurnosnim pojasevima ili sustavima za držanje koji zadovoljavaju zahtjeve ove Direktive i koji su izvedeni tako da se ne mogu upotrijebiti uvlačnici bez blokiranja (1.8.1.) niti uvlačnici s ručnim otpuštanjem (1.8.2.).
Kad su ostala vozila iz članka 9. opremljena sigurnosnim pojasevima ili sustavima za držanje, oni moraju zadovoljavati sve zahtjeve ove Direktive osim onih u točkama 3.1.1. do 3.1.3.”
(b)
Točka 3.1.1. zamjenjuje se sljedećim:
za prednja vanjska sjedala, pojasevi u tri točke s uvlačnicima s blokiranjem u opasnosti s višestrukom osjetljivošću (1.8.4.); međutim,
3.1.1.1. za putnička sjedala dopušteni su uvlačnici s automatskim blokiranjem (1.8.3.);
3.1.1.2. putnička sjedala u vozilima kategorije M2, trbušni pojasevi s uvlačnikom ili bez njega, smatraju se prikladnima ako je vjetrobransko staklo izvan referentnog područja određenog u Prilogu II. Direktivi 74/60/EEZ.
Kod sigurnosnih pojaseva, vjetrobransko staklo smatra se dijelom referentnoga područja ako može doći u statički dodir s ispitnom napravom u postupku opisanom u Prilogu II. Direktivi 74/60/EEZ.”
(c)
Točka 3.1.3. zamjenjuje se sljedećim:
3.1.3. Na stražnjim sjedalima vozila kategorije M1, trbušnim pojasevima ili pojasevima na tri točke, s ili bez uvlačnika.”
(d)
Dodaje se nova točka 3.1.5. kako slijedi:
3.1.5. Bez obzira na prije navedene odredbe, u vozilima kategorije N1 i M2 dopuštena je ugradnja uvlačnika s blokiranjem u opasnosti tipa 4N (1.8.5.) umjesto uvlačnika tipa 4 (1.8.4.) ako se tehničkim službama odgovornim za ispitivanja dokaže da bi ugradnja uvlačnika tipa 4 ometala vozača.”
Članak 2.
Države članice donose odredbe potrebne za usklađivanje s ovom Direktivom na isti datum kad stupaju na snagu odredbe potrebne za usklađivanje s direktivom koja se treba usvojiti nakon ove Direktive prema članku 10. Direktive 77/541/EEZ, radi prilagođavanja tehničkom napretku zahtjeva iz Priloga Direktivi 77/541/EEZ. One o tome odmah obavješćuju Komisiju.
Članak 3.
Ova je Direktiva upućena državama članicama.
Sastavljeno u Bruxellesu 20. srpnja 1981.

Labels: 7
8
15